তথ্যওসম্প্রচারমন্ত্রক
কেন্দ্রীয় মন্ত্রী শ্রী অনুরাগ ঠাকুর ভারতে বিদেশী ছবির শুটিংএর জন্য বিশেষ সুযোগের কথা ঘোষণা করেছেন
ভারতে কো-প্রডাকশনের জন্য ২ কোটি টাকা পর্যন্ত এবং বিদেশী ছবি শুটিংএর জন্য আড়াই কোটি টাকা পর্যন্ত বিশেষ উৎসাহ ভাতা
শ্রী ঠাকুর চলচ্চিত্র উৎসবে ভারত প্যাভেলিয়নের উদ্বোধন করেছেন এবং ৫৩তম আইএফএফআই –এর পোস্টার প্রকাশ করেছেন
ভারতীয় চলচ্চিত্র মানব প্রতিভা, বিজয় ও নবভারতের পথে এগিয়ে চলেছে : শ্রী ঠাকুর
বিগত ৭ দশক ধরে চলচ্চিত্র আমাদের সফ্টপাওয়ারের জন্য গুরুত্বপূর্ণ উপাদান : শ্রী ঠাকুর
সফ্টপাওয়ারের মাধ্যমে ভারতীয় চলচ্চিত্র দেশকে সারা বিশ্বের কাছে পরিচিত করেছে : ফ্রান্সে নিযুক্ত ভারতের রাষ্ট্রদূত শ্রী জাভেদ আশরাফ
নতুন দিল্লি, ১৮ই মে, ২০২২
তথ্য ও সম্প্রচার মন্ত্রী শ্রী অনুরাগ ঠাকুর কান চলচ্চিত্র উৎসবের বাজার – ‘মার্শে দ্য় ফিল্ম’ –এ আজ ভারত প্যাভেলিয়ানের উদ্বোধন করেন। বিদেশী চলচ্চিত্র নির্মাতাদের জন্য ভারতের আকর্ষণীয় দুটি উৎসাহ ভাতার কথা মন্ত্রী জানান। এই দুটি প্রকল্প হল : ইনসেন্টিভ স্কীম ফর অডিও ভিয্যুয়াল কো- প্রডাকশন এবং ইনসেন্টিভ স্কীম ফর শুটিং অফ ফরেন ফিল্ম ইন ইন্ডিয়া। এর মাধ্যমে ভারতে বিনোদন শিল্পের নতুন সম্ভাবনার কথা সারা বিশ্বে পৌঁছে দেওয়ার উদ্যোগ নেওয়া হয়েছে।
শ্রী ঠাকুর এই প্রকল্প দুটির বিষয়ে বিস্তারিতভাবে জানানোর সময় বলেন, কোনো আন্তর্জাতিক চলচ্চিত্র নির্মাতা যদি ভারতে চলচ্চিত্র নির্মাণ করতে চান, তাহলে সরকার নানা ভাবে তাঁকে সহযোগিতা করবে।
এই উৎসাহ প্রকল্পগুলির বিষয়ে মন্ত্রী বলেন, যদি কোনো আন্তর্জাতিক চলচ্চিত্র নির্মাণ সংস্থা ভারতে ফিল্ম বিষয়ক নানা ধরণের কাজ করতে চান, তাহলে তাকে দেশে ব্যয় হওয়া মোট অর্থের ৩০ শতাংশ পর্যন্ত ফেরৎ দেওয়া হবে। তবে এক্ষেত্রে সর্বোচ্চ ২ কোটি টাকা পর্যন্ত সংশ্লিষ্ট সংস্থা ফেরৎ পাবে। যে সব বিদেশী ছবির ভারতে শুটিং হবে, সেই ছবিগুলির জন্য ৫ শতাংশ বোনাসের ব্যবস্থা করা হয়েছে। তবে, এক্ষেত্রে সর্বোচ্চ ৫০ লক্ষ টাকা  তাকে ফেরৎ দেওয়া হবে। এর ফলে ভারতে বিদেশী চলচ্চিত্র নির্মাতারা ছবির শুটিং সহ নানা ধরণের কাজে উৎসাহ পাবে। এর মাধ্যমে ভারতে প্রচুর কর্মসংস্থান সৃষ্টি হবে।
ভারতীয় চলচ্চিত্রের শেকড় বহু দূর পর্যন্ত প্রসারিত। মন্ত্রী জানান, ভারতের চলচ্চিত্র এখন দৌড়ানোর পাশাপাশি উড়তে চায়। ভারতীয় চলচ্চিত্র মানব প্রতিভা, বিজয় ও নবভারতের পথে এগিয়ে চলেছে । এই প্রসঙ্গে তিনি ইয়ে জওয়ানী হে দিওয়ানী চলচ্চিত্রের সংলাপ উল্লেখ করেন। মন্ত্রী বলেন, ভারতীয় চলচ্চিত্রের গৌরবময় যাত্রা আন্তর্জাতিক চলচ্চিত্র নির্মাতাদের অনুপ্রেরণা যোগাবে। বিগত কয়েক বছর ধরে ভারতীয় চলচ্চিত্রের ধারার পরিবর্তন হচ্ছে। এখন ডিজিটাল বা ওটিটি প্ল্য়াটফর্মের চাহিদা বাড়ছে। এর মাধ্যমে বোঝা যায় কিভাবে চলচ্চিত্র নির্মাণ এবং তা মানুষের কাছে পৌঁছানোর ধারায় পরিবর্তন আসছে। ভারতকে চলচ্চিত্র নির্মাণের আকর্ষণীয় গন্তব্য হিসেবে গড়ে তোলার জন্য সরকার উৎসাহী। মন্ত্রী বলেন, আমাদের বৌদ্ধিক সত্ত্ব রক্ষার শক্তিশালী ব্যবস্থাপনা রয়েছে। বর্তমানে ডিজিটাল মাধ্যম ও প্রচলিত মাধ্যম একে অন্যের পরিপূরক হয়ে উঠেছে। সৃজনশীলতা, দক্ষতা ও উদ্ভাবনের মাধ্যমে ভারতীয় চলচ্চিত্র সামাজিক ও জাতীয় স্তরে বিভিন্ন গুরুত্বপূর্ণ বিষয় নিয়ে চলচ্চিত্র নির্মাণ করে। ভারতে বর্তমানে পুরোনো ছবিকে প্রদর্শনযোগ্য করে তোলার কাজ চলছে। ন্যাশনাল ফিল্ম হেরিটেজ মিশনের আওতায় বিভিন্ন ভাষার ২২০০টি ছবি আবারও দর্শকদের কাছে পৌঁছে দেবার উদ্যোগ নেওয়া হয়েছে। ভারত প্যাভেলিয়নে আপনাদের বিশ্বাস ও প্রয়াসের প্রতিফলন ঘটবে। মন্ত্রী ৫৩তম ভারতের আন্তর্জাতিক চলচ্চিত্র উৎসবের মূল পোস্টারটি প্রকাশ করেন।
অভিনেত্রী শ্রীমতী তামান্না ভাটিয়া বলেন, দীর্ঘদিন ধরে আন্তর্জাতিক চলচ্চিত্রের বাজারে ভারত গুরুত্বপূর্ণ উপাদান সরবরাহ করেছে। স্বাধীনতার ৭৫তম বর্ষের সঙ্গে কান চলচ্চিত্র উৎসবে ভারতের অংশীদারিত্বের বিষয়টি এককথায় অনন্য। অভিনেতী নওয়াজউদ্দিন সিদ্দিকী বলেন, ভারতে অনেক গল্প রয়েছে, যেগুলি ব্যবহার করে বিশ্বমানের চলচ্চিত্র নির্মাণ সম্ভব। শ্রী শেখর কাপুর জানান, ভারতীয় সংস্কৃতিতে চলচ্চিত্র এখন গুরুত্বপূর্ণ উপাদান হয়ে উঠেছে। শ্রী প্রসূন যোশী বলেন, বর্তমানে ছোট ছোট শহরেও নতুন নতুন চলচ্চিত্র নির্মাতারা নানা ছবি তৈরি করছেন।
শ্রীমতী পূজা হেগড়ে জানান, ব্র্যান্ড ইন্ডিয়ায় অংশ নিতে পেরে তিনি আনন্দিত। কান্ট্রি অফ ওনারের সম্মান পাওয়ায় ভারত যে সঠিক ধারার চলচ্চিত্র নির্মাণ করছে, তা এর মাধ্যমে প্রমাণিত। শ্রীমতী বীণা ত্রিপাঠি চলচ্চিত্রে ভারতীয় নারীর ভূমিকার কথা উল্লেখ করেন। ভারতীয় মহিলারা যে বিশ্বজুড়ে সমাদৃত তার প্রমাণ শ্রীমতী দীপিকা পাড়ুকনকে জুরির সদস্য হিসেবে মনোনিত করা। অনুষ্ঠানে শ্রী আর রাধবন, শ্রী এ আর রহমান, শ্রীমতী উর্বশী রাউতোলা, শ্রী মামে খান এবং তথ্য সম্প্রচার সচিব শ্রী অপূর্বচন্দ্র উপস্থিত ছিলেন।
ফ্রান্সে নিযুক্ত ভারতের রাষ্ট্রদূত শ্রী জাভেদ আশরাফ, কান চলচ্চিত্র উৎসবে অংশগ্রহণকারী ভারতীয়দের জন্য প্রধানমন্ত্রীর বার্তা পড়ে শোনান। তিনি আরো বলেন, ভারতীয় চলচ্চিত্রে সব থেকে উল্লেখযোগ্য বৈশিষ্ট হল সফ্টপাওয়ারের মাধ্যমে ভারতীয় চলচ্চিত্র দেশকে সারা বিশ্বের কাছে পরিচিত করেছে। আন্তর্জাতিক স্তরে ভারতীয় সিনেমার এই উদ্যোগের মাধ্যমে দেশের সফ্টপাওয়ার প্রসারিত হবে।
CG/CB/SFS
(